Public procurement notice: Contract Notice
Published: 2023-09-05
Buyer: Kymenlaakson hyvinvointialue
Country: FI
Contract type: Services
Procedure: Restricted procedure
CPV classification: 85000000 | 85100000: Health services
Submission deadline: 2025-08-31

Technical requirements: Hankinnan kohteena on Kymenlaakson hyvinvointialueen vastuulle kuuluvat lääkinnällisen kuntoutuksen fysioterapiapalvelut. Kymenlaakson hyvinvointialueen vastuulla on lääkinnällisen kuntoutuksen suunnittelu, kuntoutus sekä tarpeenmukainen hoito.
Lääkinnällisellä kuntoutuksella tarkoitetaan niitä terveydenhuollon toimintamuotoja, joilla pyritään parantamaan ja ylläpitämään kuntoutujan fyysistä, psyykkistä ja sosiaalista toimintakykyä.
Fysioterapialla tarkoitetaan erilaisia kuntoutustoimenpiteitä, joiden tavoitteena on auttaa ihmistä saavuttamaan tilanteeseensa nähden paras mahdollinen toiminnan palautuminen ja kivuttomuus fysioterapeuttisin keinoin. Fysioterapiassa arvioidaan asiakkaan terveyttä, liikkumista, toimintakykyä ja toimintarajoitteita hänen toimintaympäristössään. Hankittavat fysioterapiapalvelut ovat tavoitteellista ja luonteeltaan osallistavaa kuntoutusta, joiden tavoitteena on toimintakyvyn lisääminen ja ylläpitäminen ja fysioterapiassa korostetaan aktiivista terapeuttista harjoittelua. Tarjottavat palvelut sisältävät tutkimuksen, ohjauksen, arvioinnin, terapian, kirjallisen harjoitusohjelman (asiakkaalle) ja kirjallisen terapiapalautteen (tilaajalle).
Fysioterapian menetelmiä ovat terveyttä, työ- ja toimintakykyä edistävä ohjaus ja neuvonta, terapeuttinen harjoittelu, manuaalinen ja fysikaalinen terapia.
Tarjotuilla fysioterapeuteilla tulee olla suoritettuna fysioterapeutin (AMK), fysioterapeutin, lääkintävoimistelijan tai erikoislääkintävoimistelijan tutkinto. Lisäksi tarjotuilla fysioterapeuteilla tulee olla Sosiaali- ja terveysalan lupa- ja valvontaviraston (Valvira) myöntämä oikeus harjoittaa ammattiaan laillistettuna ammattihenkilönä.
Osa-aluekohtaisesti saattaa olla muita vaatimuksia fysioterapeuttien kokemuksen tai lisäkoulutuksen osalta. Lasten ja nuorten fysioterapeuteilla tulee olla joko kokemuksella hankittua osaamista tai lisäkoulutusta lasten ja nuorten kanssa toimimisesta.
Tarjotuilla terapeuteilla tulee olla suoritettuna fysioterapeutin (AMK), lääkintävoimistelijan tai erikoislääkintävoimistelijan ammattitutkinto ja lisäksi jalkateriin ja alaraajoihin liittyviä koulutuksia ja kursseja tai jalkaterapeuttin (AMK) tutkinto.
Arvion tekeminen edellyttää fysioterapeutilta vahvaa ammattitaitoa ja vähintään 12 kk kokemusta fysioterapeutin työstä.
Neurologinen fysioterapia voi koostua potilaan ja kuntouttajan kahdenkeskisistä tapaamisista sekä lähi-ihmisten osallistumisesta ja ohjauksesta. Fysioterapia toteutetaan kuntoutussuunnitelmassa määriteltyjen tavoitteiden ja toimintatapojen mukaisesti, ja se toteutuu tarjoajan vastaanotolla.
Neurologinen fysioterapia toteutetaan pääosin potilaan kotona, päiväkodissa, koulussa tai muussa potilaan elinympäristöön kuuluvassa paikassa, joka tukee terapialle asetettujen tavoitteiden saavuttamista.
Fysioterapeutin, lääkintävoimistelijan tai erikoislääkintävoimistelijan ammattitutkinto  ja neurologista koulutusta (Bobath, NDT tai muu vastaava neurologinen erikoistumiskoulutus)
Lasten kanssa työskenteleviltä edellytämme joko kokemuksen kautta (vähintään 1 vuosi) tai täydentävän koulutuksen kautta hankittua osaamista.
Psykofyysinen fysioterapia voi koostua potilaan ja kuntouttajan kahdenkeskisistä tapaamisista sekä lähi-ihmisten osallistumisesta ja ohjauksesta. Fysioterapia toteutetaan kuntoutussuunnitelmassa määriteltyjen tavoitteiden ja toimintatapojen mukaisesti, ja se toteutuu tarjoajan vastaanotolla.
Psykofyysinen fysioterapia toteutetaan pääosin potilaan kotona, päiväkodissa, koulussa tai muussa potilaan elinympäristöön kuuluvassa paikassa, joka tukee terapialle asetettujen tavoitteiden saavuttamista.
Fysioterapeutin, lääkintävoimistelijan tai erikoislääkintävoimistelijan ammattitutkinto ja lisäksi koulutus Psykofyysinen fysioterapia 12-20 op.